cyanic-selkie/wikianc huggingface dataset:
Odstredivá sila
Vzťahy
Potenciálna energia v rotujúcej vzťažnej sústave má tvar
Záporné znamienko vyjadruje skutočnosť, že telesá ponechané samé na seba a snažiace dosiahnuť sa čo najmenšiu energiu sa vzďaľujú od stredu (zväčšujú hodnotu R). Rovnako kvadratický priebeh potenciálnej energie s kladným znamienkom vedie k harmonickým kmitom, hovoríme o lineárnom harmonickom oscilátore.
V technickej praxi je často výhodné miesto rýchlosti uvažovať otáčky telesa (hriadeľa,...). Vtedy ale R označuje vzdialenosť ťažiska rotujúcej hmoty od osi otáčania. Potom pri otáčkach n vyjadrených v počte otáčok za sekundu, (pozor, otáčky sa niekedy udávajú aj za minútu), je vyjadrenie odtredivej sily:
zjednodušene
Vyváženie, napríklad protizávažím, alebo odvŕtaním prebytočnej hmoty, sa vykoná tak, aby spoločné ťažisko celku ležalo v osi otáčania. Ak je vzdialenosť ťažiska R od osi otáčania blízka nule, tak sa eliminuje sila Fod spôsobujúca "hádzanie" pri rotácii.
Odstredivá a dostredivá sila
Odstredivá sila je rovnakým dôsledkom neinerciálnosti vzťažnej sústavy ako zotrvačná sila, ktorá nami trhne v prudko brzdiacom autobuse. Obe tieto sily nemajú žiaden reálny zdroj a pri pozorovaní systému v inerciálnej vzťažnej sústave ich pôsobenie vôbec nevnímame. K fiktívnym silám súvisiacim s neinerciálnymi vzťažnými sústavami patrí okrem zotrvačnej a odstredivej aj Coriolisova sila.
Podrobnejšie si všimnime jeden konkrétny príklad rovnomerného pohybu po kružnici: malé závažie upevnené na niti, ktoré roztočíme tak, že obieha rýchlosťou v po dráhe s polomerom R. Tu sa niekedy vysvetľuje, že sila napínajúca lanko ťahá závažie do stredu, aby vyrovnala pôsobenie odstredivej sily. Toto tvrdenie síce vedie k správnej rovnici, dá sa však formulovať omnoho presnejšie vysvetlenie. Jedinou silou, ktorá na teliesko pôsobí je ťahová sila lanka smerujúca do stredu kružnice. Sily pôsobiace na teleso preto nie sú v rovnováhe, to je ale v poriadku, pretože teleso sa ani nepohybuje rovnomerným priamočiarym pohybom, teda bez zrýchlenia. Teleso sústavne zrýchľuje smerom do stredu kruhu (teda kolmo na svoju okamžitú rýchlosť). Ak mu urýchlením na danú rýchlosť pri danom polomere vnútime zrýchlenie danej veľkosti, práve niť zabezpečuje silu, ktorá toto zrýchlenie telesu udelí.
V skutočnosti je teda v celom probléme prítomné dostredivé zrýchlenie a nie zrýchlenie odstredivé. Pojem odstredivej sily však vznikol úplne prirodzene, pretože v prudkej zákrute v aute „cítime“ silu, ktorá nás pritlačí na dvere auta na vonkajšom okraji cesty.
Tripolis (Libanon)
Tripolis je prístavné mesto v Libanone. Leží zhruba 85 kilometrov na sever od hlavného mesta Bejrút na východnom pobreží Stredozemného mora.
Je to starobylé mesto, ktorého dejiny siahajú až do 14. storočia pred naším letopočtom. Bolo centrom Fenickej ríše, zahŕňajúcej Tyros, Sidon a Arados. Potom patrilo Novoasýrskej ríši, Perzskej ríši, Rímskemu impériu, Byzantskej ríši, križiackym štátom a Osmanskej ríši. Križiaci okolo neho v dvanástom storočí založili Tripolské grófstvo.
Charly
„Charly“ je prvý singel britskej elektronickej skupiny The Prodigy z ich prvého albumu Experience. Verzia na albume je výrazne dlhší remix. Vydaný bol v Spojenom kráľovstve 12. augusta 1991 cez XL Recordings v SP, CD a MC formátoch. Takmer po roku bol vydaný ako dvojitý A-stranový singel s „Everybody in the Place“ v USA 18. júna 1992 cez Elektra Records v CD, Digipak a Maxi-singel formátoch.
K 1. októbru 1992 sa ho v Spojenom kráľovstve predalo viac ako 200 000 kópií, čo mu vynieslo striebornú platňu.
Göncský okres
thumb|Okres Gönc
Göncský okres je okres v severovýchodnom Maďarsku v Boršodsko-abovsko-zemplínskej župe. Jeho správnym centrom je mesto Gönc. Okres patrí k najchudobnejším regiónom Maďarska, miestna nezamestnanosť presahuje dokonca 20%. Na jeho území sa nachádza niekoľko pamiatok. Jednou z nich je hrad Regéc alebo 900 rokov starý kostol v obci Göncruszka. Rozloha okresu je 549,60 km².
Sídla a ľudia
V okrese je celkom 30 obcí, z toho dve mestá. V tabuľke sú počty obyvateľov v januári roku 2012.
V januári roku 2012 žilo v okrese 18 722 obyvateľov. Obyvatelia sa zaoberajú predovšetkým poľnohospodárstvom (vínna réva, ovocie, pšenica, kukurica) a živočíšnou výrobou.
Občianska demokratická strana
Občianska demokratická strana (skr. ODS; ) je česká stredopravá liberálno-konzervatívna politická strana. Jej predsedom je predseda vlády ČR Petr Fiala. Vo voľbách 1992 kandidovala aj na Slovensku.
V roku 1992 zohrala významnú úlohu pri zániku Česko-Slovenska a to najmä osobou predsedu Václava Klausa. Strana bola niekoľko ráz vládnou stranou a to síce v rokoch: 19921998, 20062009 a 20102013.
Strana založila spolu s britskou Konzervatívnou a unionistickou stranou a poľskou stranou Právo a spravodlivosť európsku politickú stranu Aliancia konzervatívcov a reformistov v Európe, ktorej členom je aj slovenská strana Sloboda a Solidarita.
Ideológia
Občianska demokratická strana sama seba opisuje ako liberálno-konzervatívnu stranu nadväzujúcu na tradície európskej kresťanskej civilizácie, na humanitný a demokratický odkaz prvej Česko-slovenskej republiky a na skúsenosti západných demokracií. Vo svojom programe preto presadzujú slobodu jednotlivca, vládu práva a voľný trh, ktorý je podľa občianskych demokratov najlepším predpokladom všeobecnej prosperity. Rovnako tak sa zasadzujú aj o štandardné fungovanie liberálnej demokracie západného typu, a preto odmietajú večné pokusy o hľadanie tzv. tretích ciest, kolektivistické ideológie i podľa ODS naivné pokusy o nepolitickú politiku.
Zahraničná politika
Strana obhajuje členstvo Česka v Organizácii Severoatlantickej zmluvy a v Európskej únii. V minulosti bola strana vnímaná ako skôr euroskeptická, v období predsedníctva Petra Fialu sa však strana posunula skôr k európskemu mainstreamu. Naďalej však väčšina politikov strany odmieta prijatie eura alebo zrušenie práva veta pri hlasovaní v EÚ. Strana dlhodobo presadzuje úzku spoluprácu s USA a Izraelom, v posledných rokoch aj s Taiwanom.
Migrácia
ODS je proti povinným kvótam na prijatie utečencov a zastáva názor, že Česko si má samo vybrať koľko a akých migrantov prijme. V septembri 2018 dokonca súhlasila s extrémistickou SPD v otázke odmietnutia Globálneho paktu OSN o migrácii. ODS je priaznivcom prijímania ukrajinských utečencov. Časť členov strany presadzuje program na prijímanie migrantov z ďalších, najmä ázijských krajín.
Manželstvo
ODS v minulosti podporila návrh poslanca Marka Výborného z KDU-ČSL o ústavnej ochrane manželstva ako zväzku ženy a muža.
Časť čelných predstaviteľov strany sa však vyslovuje za schválenie manželstva pre rovnopohlavné páry, napríklad minister kultúry a podpredseda strany Martin Baxa či predseda Senátu Miloš Vystrčil.
História
Občianska demokratická strana vznikla v Olomouci v apríli 1991 po rozpade Občianskeho fóra na stredoľavé Občianske hnutie a pravicovú ODS.
Pôsobenie strany na Slovensku
Počas krátkeho obdobia v roku 1992 pôsobila strana aj na Slovensku. Na Slovensku bola zaregistrovaná 6.2.1992. Podpredsedom ODS sa na Slovensku stal Pavol Frešo. Do volieb v roku 1992 uzatvorila na Slovensku volebnú koalíciu s Demokratickou stranou.
Predsedovia
Hlavným zakladateľom a predsedom až do roku 2002 bol Václav Klaus. Na kongrese ODS 19. novembra 2006 bolo zvolené vedenie na čele s predsedom Mirkom Topolánkom. V roku 2010 bol zvolený do funkcie predsedu strany Petr Nečas, ktorý viedol vládu až do roku 2013, kedy odstúpil po afére sledovania jeho manželky. ODS do predčasných volieb do poslaneckej snemovne 2013 viedla miestopredsedníčka Miroslava Němcová, kedy skončila ODS s najhorším výsledkom od roku 1992 so ziskom iba 16 mandátov. Súčasným predsedom je Petr Fiala.
Zoznam predsedov ODS
Toto je zoznam predsedov Občianskej demokratickej strany od jej založenia v roku 1991 v Olomouci:
Volebné výsledky
náhľad|Volební výsledky ODS – Trend náhľad|Výsledky ODS vo voľbách do [[Česká národná rada|Českej národnej rady v roku 1992. (koalícia s KDS)]] náhľad|Výsledky ODS vo voľbách do [[Poslanecká snemovňa Parlamentu Českej republiky|Poslaneckej snemovne v roku 1996.]] náhľad|Výsledky ODS vo voľbách do [[Poslanecká snemovňa Parlamentu Českej republiky|Poslaneckej snemovne v roku 1998.]] náhľad|Výsledky ODS vo voľbách do [[Poslanecká snemovňa Parlamentu Českej republiky|Poslaneckej snemovne v roku 2002.]] náhľad|Výsledky ODS vo voľbách do [[Poslanecká snemovňa Parlamentu Českej republiky|Poslaneckej snemovne v roku 2006.]] náhľad|Výsledky ODS vo voľbách do [[Poslanecká snemovňa Parlamentu Českej republiky|Poslaneckej snemovne v roku 2010.]] náhľad|Výsledky ODS vo voľbách do [[Poslanecká snemovňa Parlamentu Českej republiky|Poslaneckej snemovne v roku 2013.]] náhľad|Výsledky ODS vo voľbách do [[Poslanecká snemovňa Parlamentu Českej republiky|Poslaneckej snemovne v roku 2017.]] náhľad|Výsledky koalície SPOLU vo voľbách do [[Poslanecká snemovňa Parlamentu Českej republiky|Poslaneckej snemovne v roku 2021.]]
Slovensko
Zdroj:
Voľby do Slovenskej národnej rady
Zdroj:
Tri gaštanové kone
Tri gaštanové kone je novela spisovateľky Margity Figuli. Patrí do literárneho útvaru lyrizovaná próza (próza naturizmu). Dej knihy je autentický - poukazuje na život vo vtedajšej dobe, na zvyky, tradície a životný štýl, avšak s prvkami rozprávky (dobro víťazí nad zlom, zázračné uzdravenie Magdalény).
Wachumba
Wachumba môže byť:
Tri gaštanové kone
Autorka zväčša používa rozprávací slohový postup, 1. osoba sg. (ja rozprávanie), ale i opisný a úvahový slohový postup. Dielo patrí k literárnemu druhu epika, zaraďuje sa medzi ľúbostnú alebo lyrizovanú prózu.
Vo svojom rozprávaní vyslovila autorka myšlienku, že násiliu možno vzdorovať dobrotou srdca. Na príbehu lásky dvoch mužov k jednej žene vytvorila jednu z najkrajších ľúbostných noviel v slovenskej literatúre.
Zoznam kultúrnych pamiatok v obci Radoma
Toto je zoznam kultúrnych pamiatok v obci Radoma v okrese Svidník.
10 halierov (slovenská koruna)
Minca s nominálnou hodnotou 10 halierov bola minca meny slovenská koruna, ktorá na Slovensku platila ako jednotka úradnej meny od roku 1993 do 31. decembra 2003. Národná banka Slovenska ponúkala služby ich výmeny do 31. decembra 2008.
Na lícovej strane bola zobrazená drevená zvonica z 19. storočia zo Zemplína, priemer mince bol 17,00 mm a hmotnosť 0,72	g. Vyrobená bola zo zliatiny Al98 Mg2.
Majstrovstvá Ázie v basketbale žien 1978
Majstrovstvá Ázie v basketbale žien 1978 boli v poradí 7. majstrovstvá Ázie v basketbale žien, ktoré organizuje Ázijská basketbalová federácia (FIBA Asia, vtedy ABC). Konali sa v Kuala Lumpur, v Malajzii v dňoch od 25. júla5. augusta 1978, za účasti 9 tímov. Nováčikom turnaja bolo družstvo Srí Lanky. Zápasy sa hrali v aréne Stadium Negara. Svoj piaty titul získala 🇰🇷, ktorá sa v jedinej hranej skupine umiestnila pred obhajcom titulu z 🇨🇳 a 🇯🇵.
Turnaj zároveň slúžil ako kvalifikácia ázijských družstiev na Majstrovstvá sveta 1979, ktoré organizovala Kórejská republika. Kvalifikovali sa na ne 2 najlepšie družstvá.
Vlajka Macaa
right|thumb|250px|Vlajka Macaa
Vlajka Macaa má zelený list a v jeho strede je umiestnený biely štylizovaný kvet lotosu s tromi lupeňmi, pod ním je biely most a pod ním vodná hladina. Nad týmto emblémom je v oblúku päť žltých päťramenných hviezd (tá v strede je o niečo väčšia) z vlajky Číny, ktoré pripomínajú že Macao je neoddeliteľnou súčasťou Čínskej ľudovej republiky.
Dolní Bukovsko
Dolní Bukovsko je obec v Česku v okrese České Budějovice v Juhočeskom kraji. 1. januára 2012 tu žilo 1 666 obyvateľov, z toho 836 mužov a 830 žien, pričom priemerný vek v obci bol 40,1 roka (muži 39,2 roka, ženy 41,1 roka).
Vlajka Macaa
Vlajka Macaa sa oficiálne používa od roku 1999. Pomer strán vlajky je 2:3. Pred pridaním Macaa k Čínskej ľudovej republike v roku 1999, používalo Macao ako portugalská kolónia oficiálne portugalskú vlajku.
Jaroslav Marvan
Jaroslav Marvan (* 11. december 1901, Praha – † 21. máj 1974, Praha), bol český herec, člen divadla V. Buriana a Národného divadla v Prahe. Vytvoril viac ako 150 filmových postáv.
Mladosť
Narodil sa a vyrastal na pražskom Žižkove. Vyštudoval reálku a potom sa stal poštárom. Pracoval v pražskom Zemepisnom ústave a na riaditeľstve pôšt. Po niekoľkých rokoch praxe bol vyslaný do Užhorodu na Podkarpatskú Rus (vtedy súčasť Československa), kde pôsobil v rokoch 1920 až 1923 a práve tu začal hrať ochotnícke divadlo. Záľuba mu zostala i po návrate do Prahy, kde účinkoval v žižkovskom divadle Deklarácia a Švandovom divadle. Jeho hlavným zamestnaním však bola práca v oblasti vymáhania úverov, ktorú ale nechcel robiť. Priateľ a spolužiak Josef Čapek mu pomohol vybaviť miesto v divadle u Vlastu Buriana.
Divadelná kariéra
Marvan sa tak vo veku 24 rokov, stal hosťujúcim hercom v divadle Vlasty Buriana a od roku 1926 bol profesionálnym hercom a Burianovým dvorným „nahrávačom“. Za protektorátu, v roku 1943, prestúpil do divadla na Vinohradoch, kde pôsobil do roku 1950 kedy po rozdelení súborov prešiel do Mestských divadiel pražských, kde pôsobil až do roku 1954. V roku 1954 sa stal členom činohry Národného divadla, kde zostal až do smrti v roku 1974.
Filmová kariéra
Účinkoval vo viac než 200 filmoch a stal sa jedným z najobsadzovanejších českých hercov. Prvý film sa volal Falešná kočička (1926) a posledný Noc na Karlštejně z roku 1973. Hral takmer vo všetkých Burianových filmoch. Vystupoval tiež v televíznom seriáli Hříšní lidé města pražského, kde stvárnil postavu kriminálneho radu Vacátka.
Stríming
Stríming (iné názvy: streaming , strímovanie , streamovanie, postupné sťahovanie , vysielanie prúdu údajov , prenos prúdu údajov , angl. streaming; z anglického stream = prúd) je doručovanie audio a video súborov klientovi zo servera cez internet. Stream je technológia, ktorá nepretržite prenáša audiovizuálny obsah medzi zdrojom a koncovým užívateľom. Dáta sú streamované (prenášané, vysielané) prostredníctvom elektronickej siete. Prenos cez web pomocou streamovania sa nazýva webcasting. Webcasting sa môže uskutočňovať v reálnom čase (internetová televízia alebo rádio) alebo metódou Video on demand (napr. YouTube – prehrávanie aj v reálnom čase aj metódou video on demand). Pre streamovanie videa alebo zvuku viacerým užívateľom je potrebný streamovací server, ktorý zaisťuje plynulý tok dát a komunikáciu medzi počítačmi. Poskytovateľ online zábavy (hudba, filmy atď.), ktorý dodáva obsah prostredníctvom internetového pripojenia do počítača, televízora alebo mobilného zariadenia zákazníka (predplatiteľa) sa nazýva streamovacia služba.
== História streamovacích médií a live streamingu ==
1990 - 2000
Prvý priamy prenos sa uskutočnil 24. júna 1993. Vystupovala v ňom skupina Severe Tire Damage zložená z počítačových vedcov a vysielaný bol z budovy Xerox PARC v Kalifornii pomocou siete Mbone, čo je skratka pre „Multicast Backbone“. V roku 1995 bola z nápadu Roba Glasera, výkonného predstaviteľa spoločnosti Microsoft, založená spoločnosť RealNetworks. Táto spoločnosť vyvinula RealPlayer, jeden z prvých prehrávačov médií schopných živého vysielania. V septembri roku 1995 bol tento prehrávač využitý americkým športovým kanálom ESPN na prenos zápasu Seattle Mariners proti New York Yankees. V roku 1997 RealNetworks spustili program RealVideo, ktorý bol jedným z prvých na komercializáciu živého vysielania. V roku 1998 vyšiel Real-Time Streaming Protocol (RTSP).
2001 - 2010
DVD Forum v roku 2002 uviedli funkciu Adaptive Bitrate Streaming, čo je streamovanie s adaptívnou bitovou rýchlosťou. V roku 2005 bol založený YouTube, ktorý už tri roky po svojom vzniku hostil svoj prvý živý prenos, no sám živé prenosy užívateľom umožnil zdieľať až v roku 2011. Rok po vzniku YouTube prišla Justin.tv, neskôr známa ako Twitch, čo je americká služba, ktorá sa dnes hlavne zameriava na živé vysielanie videohier. V roku 2009 Apple predstavil HLS (HTTP Live Streaming). Rok na to Steve Jobs skritizoval Adobe Flash (multimediálnu softvérovú platformu používanú na produkciu animácií, aplikácií a vstavaných videoprehrávačov webových prehliadačov) a vyhlásil, že iPhone ho už viac podporovať nebude a prešiel na svoj HLS.
2011 - 2020
V roku 2012 sa stal novým medzinárodným štandardom MPEG-DASH, na ktorý v januári 2015 prešiel aj YouTube, no to malo za následok oneskorenie prenosu. Neskôr v roku 2015 bol spustený Periscope, ktorý umožňoval komukoľvek vysielať naživo zo svojho mobilného zariadenia. V roku 2019 Apple uviedol Low-Latency HLS (HLS s nízkym oneskorením). Nakoniec, v decembri 2020 bol úplne zrušený Adobe Flash a už nie je viac podporovaný žiadnou platformou.
Kvalita videa a zvuku
Na streaming zvukov sa využívajú kodeky ako napr. AAC, Opus, MP3, OGG Vorbis. Pri streamovaní zvuku sa využíva ABR (Adaptive Bitrate Streaming), čo znamená, že prehrávač prehrávajúci stream zo servera dokáže automaticky meniť kvalitu zvuku v prípade zhoršenia alebo zlepšenia kvality internetového pripojenia poslucháča.
== Rozdiel medzi sťahovaním a streamovaním == Streamovanie prebieha v reálnom čase a je efektívnejšie ako sťahovanie mediálnych súborov. Ak sa stiahne súbor videa alebo audia, jeho celá kópia sa uloží na pevný disk zariadenia a súbor sa nebude dať prehrať, kým sa úplne nedokončí sťahovanie. Ak je namiesto toho video alebo audio streamované, prehliadač prehrá video bez toho, aby ho skutočne skopíroval a uložil. Video sa načíta po kúskoch (buffering) namiesto načítania celého súboru naraz a informácie, ktoré prehliadač načíta, sa neuložia lokálne.
Codec (Kodek)
Kodeky sú kompresné technológie a majú dve zložky, kodér na kompresiu súborov a dekodér na dekompresiu. Kodeky pre zvuk sú napríklad AAC, ALAC, FLAC a pre video HEVC, MPEG-2, VP9, AV1.
Existujú dva druhy kodekov: bezstratový a stratový. Bezstratové kodeky reprodukujú po dekompresii presne rovnaký súbor ako bol originál. Existuje niekoľko bezstratových video kodekov, vrátane kodeku Apple Animation a Lagarith, ktoré však nedokážu komprimovať video na dostatočne nízku veľkosť pre rýchly prenos dát pri streamovaní. Stratové kodeky naopak vytvárajú po dekompresii faksimile (napodobeninu) pôvodného súboru, ale nie pôvodný súbor. Stratové kodeky majú jednu nevýhodu– čím je rýchlosť prenosu dát nižšia, tým menej vyzerá (alebo znie) dekomprimovaný súbor ako originál.
Protokoly používané na streamovanie
Protokol je súbor pravidiel, ktorý určuje, akým spôsobom majú dáta prechádzať z jedného komunikačného systému do druhého.
Tradičné streamovacie protokoly
==== RTMP (Real-Time Messaging Protocol) ==== Primárnou úlohou tohto protokolu bolo umožniť plynulý prenos zvýšeného množstva údajov, ktoré bolo potrebné na prehrávanie videa v prehrávači Adobe Flash Player. Výhodou RTMP je, že nevyžaduje buffering (ukladanie do vyrovnávacej pamäte) a má relatívne malé oneskorenie (5 sekúnd).
RTSP (Real-Time Streaming Protocol)
Protokol, ktorý sa používa na riadenie streamovacích mediálnych serverov prostredníctvom funkcií „pause“ a „play“. Komunikáciou so serverom tak uľahčuje kontrolu streamovaných médií v reálnom čase („sieťové diaľkové ovládanie“ pre multimediálne servery). Výhodou RTSP je, že je podporovaný väčšinou IP kamier a jeho oneskorenie sú iba 2 sekundy.
Adaptívne protokoly založené na HTTP
==== Apple HLS   (HTTP Live Streaming) ==== Apple HLS je adaptívny streamingový komunikačný protokol vytvorený spoločnosťou Apple na komunikáciu so zariadeniami iOS a Apple TV a počítačmi Mac. HLS je široko podporovaný na streamovacích serveroch od dodávateľov ako Adobe, Microsoft, RealNetworks a Wowza. Výhodou pri tomto protokole je, že podporovaný širokou škálou streamovacích médií a má funkciu ABR.
==== Low-Latency HLS ==== LL-HLS rozširuje protokol HLS, aby umožnil streamovanie videa s nízkym oneskorením pri zachovaní škálovateľnosti. Nový režim znižuje oneskorenie videa na verejných sieťach do rozsahu štandardného televízneho vysielania. Výhodou tohto protokolu je veľmi nízke oneskorenie (2 sekundy a menej), vysoká kvalita, spätná kompatibilita a škálovateľnosť (schopnosť systému, siete alebo procesu zvládnuť rastúci objem práce alebo jeho potenciál rozšíriť tak, aby mohol tento nárast spracovať).
==== MPEG-DASH (Dynamic Adaptive Streaming over HTTP) ==== The Moving Pictures Experts Group vytvorili MPEG-DASH ako alternatívu k HLS. Nepodporuje ho iOS ani Apple TV no výhodou je, že umožňuje použitie akéhokoľvek kódovacieho štandardu a je to medzinárodný štandard pre ABR. Nevýhodou je ale veľké oneskorenie v rozsahu 6 až 30 sekúnd.
Nové technológie
==== SRT (Secure Reliable Transport) ==== SRT je bezplatný, voľne dostupný video protokol, ktorý podporuje vysokovýkonné streamovanie s nízkym oneskorením cez preťaženú alebo nepredvídateľnú sieť, ako je napríklad verejný internet. Zaoberá sa bezpečnostnými problémami. Výhody sú nízke oneskorenie aj cez menej kvalitné siete (3 sekundy) a vysoká kvalita.
==== WebRTC (Web Real-Time Communication) ==== WebRTC je technológia, ktorá umožňuje webovým aplikáciám a stránkam prijímať a voliteľne streamovať audio a video médiá, ako aj vymieňať ľubovoľné údaje medzi prehliadačmi bez potreby sprostredkovateľa. Jeho výhodou je extrémna rýchlosť (oneskorenie menej ako 500 milisekúnd).
TCP (Transmission Control Protocol) vs UDP (User Datagram Protocol)
Pre streamovanie je v niektorých prípadoch oveľa dôležitejšia rýchlosť ako spoľahlivosť. Napríklad, ak sa niekto zúčastňuje videokonferencie, uprednostňuje interakciu s ostatnými účastníkmi konferencie v reálnom čase a nie čakanie na doručenie každého bitu videa. Niekoľko stratených dát preto nie je veľkým problémom a mal by sa tu použiť protokol UDP.
V iných prípadoch je pre streamovanie dôležitejšia spoľahlivosť (aby vo výslednom videu/audiu nič nechýbalo). Napríklad HTTP live streaming (HLS) aj MPEG-DASH sú streamingové protokoly, ktoré na prenos používajú TCP.
Video
Netflix, YouTube, Amazon Prime Video, Disney+, Hulu, HBO Now/HBO Go, Vimeo, Apple TV
Streamovacie služby
Streamovaciu službu Disney Streaming tvoria platformy Disney+, Hulu, ESPN+
Medzi najznámejšie streamovacie služby patrí Netflix, Amazon Prime Video, Disney+.
Ďalšia streamovacie služby s viac ako 92 miliónmi platiacich zákazníkov v roku 2021 boli ázijské Tencent Video, iQIYI a HBO.
Pseudostreaming
Keďže streamovanie je zo strany prevádzkovateľa streamovacieho servera finančne a technologicky náročné, bola vyvinutá jednoduchšia alternatíva na streamovanie audiovizuálneho záznamu, ktorá sa nazýva pseudostreaming. Pseudostreaming simuluje správanie sa skutočného streamingu, a to najmä zo strany servera. Svojimi možnosťami a schopnosťami sa však zďaleka nevyrovná skutočnému streamingu. Cieľom používania pseudostreamingu je obyčajne dosiahnuť, s prijateľnými nákladmi a štandardnými softvérovými technológiami, možnosť prechádzania po časovej osi audiovizuálneho záznamu v prehrávači na strane klienta na akúkoľvek pozíciu bez toho, aby používateľ musel čakať na načítavanie dát celého záznamu.
Katedrála Najsvätejšej Trojice (Žilina)
Katedrála Najsvätejšej Trojice (alebo ľudovo Farský kostol) je rímskokatolícky farský kostol v historickom centre Žiliny. Je významnou pamiatkou na hranici pamiatkovej rezervácie. Nachádza sa na východnom okraji historického jadra mesta, nad Námestím A. Hlinku, na ulici Horný val.
V roku 2008 sa kostol stal katedrálou – diecéznym kostolom Žilinskej diecézy.
História
Prvá písomná zmienka o kostole pochádza z roku 1400. S veľkou pravdepodobnosťou v blízkosti – a čiastočne na mieste terajšieho kostola – stál od 13. storočia Žilinský hrad, o ktorom máme písomné správy od roku 1318 do roku 1454. Stavba sa ako kostol po prvýkrát spomína už v roku 1423, vtedy ešte zasvätený Panne Márii. Zmena patrocínia sa stala neskôr – koncom 16. storočia, keď ešte v polovici storočia kostol dvakrát zaujali Podmanickí (1540, 1548) a premenili ho na pevnosť. Samotné postavenie kostola v blízkosti mestského útvaru zrejme rešpektovalo novú skutočnosť, keď starší Kostol sv. Štefana Kráľa nestačil počtu obyvateľov, bol od mesta dosť vzdialený a slúžil vidieckemu obyvateľstvu sústredenému v okolitých osadách.
V polovici 16. storočia ozbrojenci lúpežných rytierov Jána Podmanického (+ 1545) a jeho brata Rafaela dva razy obsadili a vypálili Žilinu a kostol prebudovali na pevnosť. Neskôr majiteľ mesta Mikuláš Dersffy dal urobiť opätovnú prestavbu a kostol znova slúžil cirkevným potrebám. Vtedajší nitriansky sídelný biskup Zachariáš Rohožník-Mošovský (1542 – 1587) ho posvätil, ale už ako Kostol Najsvätejšej Trojice.
V roku 1678 pri požiari kostol celkom zhorel, ba roztopili sa aj zvony na Novej veži. Kostol dal zreštaurovať v roku 1687 žilinský zemepán, palatín Pavol Esterházy a v roku 1690 ho začali reštaurovať zasa jezuiti.
'''Kaplnku sv. Jána Nepomuckého''' na západnej strane kostola pristavili v roku 1762. Jej hlavným účelom bolo umiestenie Božieho hrobu. Vtedy dostali aj obe veže – veža farského kostola i Nová veža – rovnaké barokové strechy a na vežu kostola dali kríž.
Obrovský požiar zničil dňa 21. júna 1848 takmer celú Žilinu. Zhorela strecha kostola, obe veže i celé vnútorné zariadenie kostola. Dva malé zvony na hodinovej veži kostola ostali. Kríž z veže farského kostola spadol a cez strechu a klenbu prepadol až do krýpt, kde začali horieť rakvy. Z farského kostola ostala ruina. Pri požiari sa na Novej veži roztopili tri najväčšie zvony. Dielo skazy dokonalo zemetrasenie dňa 15. januára 1858. Pri tomto požiari zachránili z kostola sochu Panny Márie. Preniesli ju do kostola v Rosine a zakrátko do kostola svätého Mikuláša vo Višňovom, kde ostala natrvalo. To bolo zrejme príčinou, že Žilinčania každoročne konajú púť k tejto kedysi svojej soche.
Zničený kostol dal zrekonštruovať žilinský dekan a farár Andrej Lemeš s výdatnou pomocou nitrianskeho kanonika-lektora Juraja Tvrdého (1780 – 1865) a žilinského prepošta Štefana Tvrdého (1788 – 1862) i banskobystrického veľprepošta Juraja Budatínského, a to podľa plánov významného maliara a prírodovedca, profesora banskobystrického gymnázia, Jozefa Božetecha Klemensa (1817 – 1883), ktorý predtým pôsobil v gymnáziu v Žiline. Od tohto autora pochádzajú aj oltárne obrazy, ktoré sú v kostole dodnes.
Ďalší požiar vznikol v roku 1886, ktorý znova poškodil aj čerstvo zrekonštruovaný kostol – zhorela na ňom strecha. Farské zvony sa však podarilo zachrániť. V roku 1888 dostali obe veže – veža farského kostola i Nová veža – nové strechy. Charakter, ktorý má veža v podstate i dnes, dostala pri prestavbe v roku 1890. Podľa najväčšieho zvona na nej, ktorý vážil, dostala vtedy pomenovanie Burianova veža.
Prvá svetová vojna poznačila aj žilinské kostoly. V auguste 1917 zrekvirovali všetky tri zvony z Burianovej veže na výrobu vojenského materiálu. Až v roku 1924 dostala táto veža šesť nových zvonov. Pri tejto príležitosti bola dňa 15. augusta v Žiline veľká slávnosť – Andrej Hlinka (1864 – 1938) posvätil zvony, ktoré ešte v ten deň vytiahli na vežu. Farský kostol dostal aj nový organ, ktorý vyhotovila firma Bratia Rieger v Krnove, v roku 1936.
V roku 1941 obstaral farský úrad pre fasádu kostola mramorovú sochu sv. Anny, ktorej autorom bol akademický sochár Fraňo Štefunko (* 1903) z Turčianskeho Svätého Martina.
V rokoch 1941 a 1942 uskutočnili stavebnú úpravu Burianovej veže. Vtedy na nej urobili novú vychádzkovú ochodzu so stĺpmi, ktoré spájajú oblúky.
Stavba
Na kostole je pamätná tabuľa pripomínajúca rekonštrukciu objektu v roku 1942. V roku 2000 bolo pod farským kostolom odhalené súsošie sv. Cyrila a Metoda od sochára Ladislava Beráka.
Burianova veža
Ďalšou dominantou mesta je Burianova veža, vysoká .Slúži ako zvonica,zvoní sa na nej tri krát denne a pred bohoslužbou. Túto renesančnú stavbu postavil okolo roku 1530 vtedajší majiteľ Žiliny Burian Světlovský z Vlčnova. Hranolová viacpodlažná veža je členená malými okienkami, ktoré majú gotické rímsy. Pri úprave rímskokatolíckeho kostola v roku 1890 dostala i táto veža dnešný charakter, v roku 1941 bola vybudovaná nová vyhliadková ochodza.
Pohľad na obe veže z Námestia Andreja Hlinku je pre Žilinu najtypickejší, je to symbol Žiliny. Veľmi často sa objavuje na pohľadniciach, na rôznych publikáciách i na poštovej známke, ktorá vyšla v roku 1997.
Archeologický výskum
Históriu kostola sa podarilo ozrejmiť až archeologickým výskumom, ktorý sa v priestore južne od svätyne realizoval v októbri – novembri 2000 a v apríli až novembri 2001. Priestor výskumu bol vymedzený na bezprostredné okolie kostola a sonda povolená mestom mala rozmery iba 5,5 x. Napriek tomu sa na tomto malom priestore podarilo zachytiť a preskúmať základy starších sakrálnych stavieb, ktoré predchádzali terajší farský kostol. Úroveň starších základov sa pohybovala od 40 pri ich povrchu až do vyše pri základových škárach od dnešnej úrovne terénu. Na základe zistení výskumu bolo zrejmé, že sa tu nachádzajú minimálne dve – tri stavebné fázy staršieho kostola, ktorý mal pôvodne nie polygonálnu, ani polkruhovú, ale pravouhlú svätyňu. Jej južná polovica vyčnievala do priestoru vedľa terajšej svätyne a druhá polovica sa nachádza vo vnútri polygonálnej svätyne. Porušenie južného múru stavby niekedy krátko po jej postavení si vynútilo nielen jej rozšírenie o 100 smerom južným, aj jeho spevnenie mohutným pilierom, ktorý mal základovú škáru o vyše hlbšie ako južný múr svätyne. V strede dĺžky južného múru pravouhlej svätyne pristavili ešte jeden podobný pilier, aby zrejme zabránili jeho opätovnému poškodeniu.
Dotyk (seriál)
Dotyk (angl. Touch) je americký dramatický seriál, ktorý sa vysielal od 25. januára 2012 do 10. mája 2013 na americkej stanici Fox. Na Slovensku sa vysielal na stanici JOJ od 26. júna 2014 do 27. januára 2015.
Dej
Seriál sleduje život reportéra Martina Bohma (Kiefer Sutherland) a jeho syna Jakea (David Mazouz), ktorý je autista. Martinova žena zomrela počas útokov 11. septambra 2001 a odtvedy má problémy s výchovou jeho syna, ktorý potrebuje špeciálnu pozornosť. Jake nikdy neprehovoril ani jedno slovo, je však fascinovaný číslami a spojitosťami medzi nimi, ktoré si neustále zapisuje.
Výpočtová inteligencia
Výpočtová inteligencia (Computational intelligence - CI) je disciplína, ktorá sa vyvíja veľkou rýchlosťou, preto nemá presnú definíciu. V súčasnosti sa dá opísať ako disciplína, ktorá skúma pomocou umelej inteligencie riešenie takých úloh, ktoré v podstate vedia efektívne riešiť iba ľudia alebo zvieratá, úloh, ktoré predpokladajú určitú formu inteligencie. Práve preto je pre mnoho odborníkov, ktorí sa ňou zaoberajú, veľmi hodnotnou inšpiráciou živočíšny svet a biologické systémy.
V súčasnej dobe nemá všeobecné základy a zahrňuje také metódy, ktoré sú potrebné k riešeniu ťažko algoritmizovateľných problémov, alebo problémov, na ktoré neexistuje vhodný algoritmus, existujúci algoritmus nie je efektívny alebo riešenie je výpočtovo veľmi obťažné. Z tohto pohľadu je výpočtová inteligencia súčasťou umelej inteligencie a sústreďuje sa na metódy, ktoré skúmajú kognitívne funkcie, percepciu a kontrolu.
Zahrnuje tieto hlavné technológie:
Zoznam kultúrnych pamiatok v obci Rakovčík
Toto je zoznam kultúrnych pamiatok v obci Rakovčík v okrese Svidník.
NGC 3196
NGC 3196 je galaxia v súhvezdí Lev, ktorú objavil britsko-nemecký astronóm William Herschel 11. apríla 1785.
Vera Igorevna Zvonariovová
Vera Igorevna Zvonariovová,, v slovenských médiách uvádzaná ako Zvonarevová (* 7. september 1984, Moskva, Rusko) je ruská profesionálna tenistka. Počas svojej kariéry vyhrala 10 turnajov WTA v dvojhre a 5 turnajov vo štvorhre.
Ian Wallace
Ian Russell Wallace (* 29. september 1946 – † 22. február 2007) bol britský rockový a džezový bubeník. V rokoch 1971 a 1972 bol členom skupiny King Crimson, ďalej pôsobil ako štúdiový a koncertný hráč.
Už na škole založil Wallace vlastnú skupinu s názvom The Jaguars. Neskôr sa stal členom The Warriors, kde sa stretol s budúcim spevákom Yes Jonom Andersonom. S Yes hral Wallace v novembri 1968, kedy dočasne odišiel ich bubeník Bill Bruford. Po The Warriors pôsobil Wallace v skupine Big Sound, ktorá hrala aj v Dánsku, Nórsku a Švédsku. Na prelome 60. a 70. rokov bubnoval v Bonzo Dog Doo-Dah Band.
V prvej polovici roka 1971 sa stal členom skupiny King Crimson, s ktorou nahral štúdiový album Islands a koncertnú platňu Earthbound. Gitarista Robert Fripp sa ale rozhodol úplne prestavať skupinu a Wallace spoločne so saxofonistom Melom Collinsom a basgitaristom Bozom Burrellom odišli do kapely Snape, ktorú viedol Alexis Korner.
V roku 2006 mu bola diagnostikovaná rakovina pažeráka, ktorej nasledujúceho roka vo veku 60 rokov podľahol.
Vlajka Taiwanu
thumb|Vlajka Taiwanu (aj Čínskej republiky)
Vlajka Taiwanu (aj Čínskej republiky) - červená na vlajke Taiwanu je čínska národná farba. Modrý obdĺžnik v rohu na strane žrde predstavuje oblohu a biele slnko v jeho strede reprezentuje princípy jang. Jeho 12 lúčov zastupuje 12 hodín každého dňa a každej noci.
Aubiac (Lot-et-Garonne)
Aubiac je francúzska obec, ktorá sa nachádza v departemente Lot-et-Garonne, v regióne Akvitánsko.
Vlajka Taiwanu
Po vyhlásení Čínskej ľudovej republiky sa nacionalistická vláda uchýlila na ostrov Taiwan, ktorý zostáva fakticky nezávislý od pevninskej Číny. Taiwanská vláda sa považuje za reprezentanta Čínskej republiky a v dôsledku toho používa jej symboly z rokov 1921-1949 aj naďalej, vrátane rozličných vlajok služobných či hodnostných.
Aubiac (Lot-et-Garonne)
Poloha
Obec má rozlohu. Najvyšší bod je položený a najnižší bod
Obyvateľstvo
Počet obyvateľov obce je.
Nasledujúci graf zobrazuje vývoj počtu obyvateľov v obci.
Arabčina
Arabčina je semitský jazyk. Kedysi ňou nehovorili iba Arabi, ale slúžila ako medzinárodný jazyk, podobne ako latinčina v stredovekej Európe. Arabčina je predmetom štúdia arabistiky.
Regionálne rozdiely
Na rozdiel od románskych jazykov sa však rozdiely len v malej miere prejavujú v písanej forme jazyka, a to napriek tomu, že niektorí spisovatelia píšu v regionálnych variantoch. Hlavným dôvodom je skutočnosť, že nevokalizované arabské písmo nezachytí zmeny v krátkych samohláskach a pozmenené spoluhlásky si zase ponechávajú pôvodný zápis. Napríklad písmeno /ج/ (žím), ktoré sa prepisuje ako J a štandardne sa číta [ž] alebo [dž], sa v Egypte vyslovuje [g], ale píše sa stále rovnako.
Haute-Avesnes
Haute-Avesnes je francúzska obec, ktorá sa nachádza v departemente Pas-de-Calais, v regióne Nord-Pas-de-Calais.
Poloha
Obec má rozlohu. Najvyšší bod je položený a najnižší bod
Obyvateľstvo
Počet obyvateľov obce je.
Nasledujúci graf zobrazuje vývoj počtu obyvateľov v obci.
NGC 3197
NGC 3197 je galaxia v súhvezdí Drak, ktorú objavil britsko-nemecký astronóm William Herschel 2. apríla 1801.
Jej zdanlivá hviezdna veľkosť je 13,5.
Nickelback
Nickelback je kanadská rocková skupina, ktorá hrá predovšetkým rock a hard rock. Svojím štýlom hudby je často prirovnávaná k takým skupinám ako 3 Doors Down, Puddle of Mudd alebo Creed. Popri rockovej orientácii, skupina experimentovala aj s rôznymi inými hudobnými žánrami ako pop, country alebo heavy metal, bez ohľadu na ich hardrockový a post-grungeový základ. Skupinu založili v roku 1995 v malom mestečku Hanna v provincii Alberta v Kanade spevák a gitarista Chad Kroeger, basgitarista Mike Kroeger, gitarista Ryan Peake a bratranec bratov Kroegerovcov, bubeník Brandon Kroeger.
Nickelback si získal popularitu v roku 2000 vydaním druhého štúdiového albumu Curb. Z neho pochádza hit „Leader of Men,“ ktorý mal obrovský úspech v medzinárodných hitparádach. Vďaka tomu skupina podpísala svoju prvú nahrávaciu zmluvu s holandským metalovým vydavateľstvom Roadrunner Records. Ešte väčší medzinárodný úspech mala skupina so svojím tretím albumom Silver Side Up v septembri roku 2001. Z tohto albumu pochádza ich najväčší hit „How You Remind Me“, vďaka ktorému skupina vyhrala mnoho ocenení a začala koncertovať po svete. Odhaduje sa, že celosvetovo sa predalo viac ako 10 miliónov kópií albumu. V októbri roku 2005 skupina vydala rovnako úspešný piaty album All The Right Reasons. Z neho sa predalo viac ako 10 miliónov kópií vďaka hitom „If Everyone Cared“, „Photograph“, „Rockstar“ a „Savin’ Me“.
Odhaduje sa, že skupina predala celosvetovo viac ako 31 miliónov albumov, vrátane 19 miliónov v USA. Skupina mala tiež možnosť vystupovať na mnohých prestížnych rockových festivaloch, vrátane festivalov Rock am Ring alebo Pinkpop Festival. Skupina dosiahla 11. miesto v rebríčku Chart Watch Extra: The Top 20 Album Sellers Of The 2000s, za takými hudobníkmi ako Linkin Park, Creed alebo Timom McGrawom, a dosiahla 2. miesto ako najlepšie sa predávajúca skupina mimo Spojených štátov po skupine The Beatles. V roku 2007 sa dostala na Canada's Walk of Fame, teda kanadský chodník slávy. Skupina tiež získala mnoho prestížnych ocenení hudobného priemyslu, vrátane Juno Award, American Music Awards, Billboard Music Awards.
Začiatky, Hesher, Curb (1995-1997)
História skupiny začala v malom kanadskom meste Hanna, ktoré sa nachádza severovýchodne od mesta Calgary, kde bratia Chad Kroeger a Mike Kroeger vyrastali a neskôr sa tam prisťahoval aj Ryan Peake z mesta Brooks. Spolu sa spriatelili a začali hrať v garáži Ryana Peaka. Po ukončení vysokej školy založili spoločne amatérsku skupinu, ktorá hrala coververzie skladieb ich obľúbených skupín ako Alice in Chains, Soundgarden, Red Hot Chili Peppers a Pearl Jam. Po čase sa k skupine pripojil bubeník Gabe Sinclair, ktorý upevnil zostavu skupiny. Skupina mala týchto členov: Chad Kroeger (spev, gitara), Mike Kroeger (basová gitara), Ryan Peake (gitara), Gabe Sinclair (bicie). Skupina sa predstavovala pod názvom „Point of View“, ale na scéne radšej vystupovali pod názvom „Village Idiot“. Avšak tento názov sa nepozdával niektorým majiteľom barov, preto sa rýchlo museli premenovať. Po roku koncertovania bola skupina unavená z hrania hudby iných interpretov a rozhodli sa rozísť. náhľad|Zakladateľ skupiny Nickelback, gitarista [[Chad Kroeger počas koncertu v Dubline v roku 2006]] Mike Kroeger sa rozhodol presťahovať do Vancouveru a hral na basgitaru v niekoľkých miestnych heavy metalových skupinách ako Black Dogs a Depression. Začiatkom roku 1996 napísal Chad Kroeger 10 textov piesní, požičal si od svojho nevlastného otca 1 500 dolárov, a presvedčil ostatných členov skupiny aby nahrávali vo Vancouveri. Vtedy sa do skupiny dostal na miesto Sinclaira bratranec bratov Kroegerovcov, Brandon Kroeger. Priateľ Mika Kroegera zarezervoval čas v nahrávacom štúdiu, ktoré patrilo pod Turtle Records. Tak sa zrodila skupina, ktorá sa v začiatkoch volala „Bricks“. Po skončení nahrávania materiálov na svoju demonahrávku, Mike navrhol názov skupiny „Nickelback“. V januári 1996 nahrali v štúdiu Crosstown Studios vo Vancouveri materiál. Demo bolo nahrané s producentom Jeffom Bondom. Na albume bolo 7 skladieb. Demo s názvom Hesher bolo vydané len v Kanade, a predávané najmä v provincii Alberta, kde skupina vznikla. Predalo sa 150 000 kópií dema. Kanadská miestne rozhlasová stanica CFOX-FM ako jedna z prvých začala hrať ich prvý singel „Fly“ z tohto albumu.
Majiteľ nahrávacieho štúdia Turtle Recordings Studios Larry Anschell spoznal skupinu cez ich manažéra Clyda Hilla. Bol producentom skupiny Jar v MR Management. Skupine sa zapáčil album vydaný cez Anschella, ktorý pozval skupinu do svojho štúdia na konkurz. Po konkurze sa skupina spoločne s Anschellom rozhodli nahrať materiál pre svoj debutový album. Skupina si vzala pôžičku 30 000 dolárov. Práca na albume trvala od januára do marca 1996. Skupina nahrala časť piesní v Crosstown Studios s producentom Jeffom Boydom (časť týchto piesní dostala miesto v EP Hesher) a časť v Turtle Recordings Studios s producentom Larrym Anschellom. Nahrávanie trvalo 10 dní. Skupina nahrala v tej dobe 8 nových piesní, a na EP Hesher boli použité štyri z nich („Where?“, „Fly“, „Left“, „Window Shopper“). Album bol vydaný dňa 3. marca 1996. Album dosiahol 182. miesto na prestížnom americkom zozname Billboard 200, čo bolo obrovským úspechom pre tak málo známu skupinu. Preto v roku 1997 skupina podpísala svoju prvú zmluvu s malým nezávislým kanadským vydavateľstvom Shoreline. K piesni „Fly“ nahrala skupina svoj prvý videoklip, ktorého premiéra sa konala dňa 16. júna 1997. Piesne z oboch albumov boli často hrávané v mnohých kanadských rozhlasových staniciach, a turné Curb Tour im pomohlo v presadzovaní albumu v Spojených štátoch. Celkovo skupina v roku 1997 hrala 27 koncertov.
The State, Silver Side Up (1998-2002)
Skupina v roku 1998 intenzívne koncertovala po USA na podporu svojej hudby. Medzitým spevák Chad Kroeger pracoval ako predavač reklamných priestorov. V roku 1998, tesne predtým, ako vydali album The State, opustil skupinu bratranec bratov Kroegerovcov, bubeník Brandon Kroeger. Skupina tak začala hľadať náhradníka. Voľba padla na kanadského bubeníka Mitch Guindon. On však v skupine strávil len niekoľko dní. Skupina opäť zostal bez bubeníka. Gitarista Ryan Peake zavolal svojho priateľa Ryana Vikedala, ktorého poznal z mesta Brooks, kde obaja vyrastali. Vikedal súhlasil a prišiel skupine predviesť svoje zručnosti. V polovici prvej piesne, ktorú Vikedal hral ho Chad Kroeger prerušil a povedal mu, že je prijatý. Vikedal sa počas jedného týždňa naučil 12 piesní a tak mohol začať pracovať na novom albume. Vtedy tiež skupina prepustila svojich manažérov, lebo sa domnievala, že sama lepšie zvládne svoje záujmy. Spevák Chad Kroeger robil rozhovory s médiami, Mike Kroeger sa stal distribútorom a Vikedal usporadúval koncerty. Práce na CD boli začaté v Greenhouse Studios v Burnaby. Skupina pracovala na materiáloch so spoluproducentom Dale Pennerom (Matthew Good Band, Holly McNarland). Album zremixoval Garth Richardson. Druhý album dostal názov The State. Jeho premiéra sa konala v roku 1998, a to len v Kanade. Album bol, rovnako ako predchádzajúci album, vydaný nezávisle. S piesňou „Leader of Men“, ktorá mala obrovský úspech v rebríčkoch hitparád, sa začali o skupinu zaujímať veľké nahrávacie štúdiá. Skupina s z mnohých ponúk vybrala vydavateľstvo EMI Records pre Kanadu a holandské metalové vydavateľstvo Roadrunner Records.
V roku 2002, frontman skupiny Chad Kroeger nahráva spoločne s Josey Scottom zo skupiny Saliva pieseň „Hero“, ktorý bol vložený do soundtracku filmu Spider-Man. Na nahraní piesne sa podieľal aj Mike Kroeger (basová gitara), Tyler Connolly (sólová gitara), Paul Iverson (basová gitara), Matt Cameron (bicie). Pieseň „Hero“ dosiahla 1. miesto v rebríčkoch Canadian Hot 100, Mainstream Rock Tracks, Modern Rock Tracks a Billboard Hot 100. Okrem toho, Chad Kroeger sa stáva hudobným producentom, a zakladá spolu s právnikom Jonathanom Simkinom vydavateľstvo s názvom 604 Records, ktoré sa zaoberá podporou začínajúcich skupín.
Nakoniec, album Silver Side Up bol v Kanade 8x nominovaný na platinu, v Spojených štátoch 6x, vo Veľkej Británii 3x, v Austrálii 2x a v Rakúsku a Holandsku jednou platinou. Singel „How You Remind Me“ dosiahol 2x platinovú platňu v Austrálii, zlato v Rakúsku, Belgicku, Nemecko, Švajčiarsku, Veľkej Británii a v Spojených štátoch, a striebro vo Francúzsku.
Dňa 29. októbra 2002 vydáva The Island Def Jam Music Group koncertné DVD s názvom Live at Home, ktoré bolo nakrútené na koncerte v Edmontone. Na DVD sa nachádza 14 skladieb a bonusy v podobe videoklipov zo zákulisia, ukážky z iných koncertov, rozhovory atď. Producentmi tohto DVD boli Amber Cordero, Rick Parashar, Mike Sarkissian, Lewis Weinstein a samotná skupina Nickelback. DVD získalo 2x platinu v Kanade a v USA.
The Long Road, All The Right Reasons (2001-2007)
V roku 2003 skupina začala svoje malé turné (3 koncerty), ktoré sa začalo koncertom v Los Angeles dňa 13. januára. Medzičasom skupina získala ocenenia a trofeje počas odovzdávania cien Juno Awards. Tiež Chad Kroeger sa stal spevákom roka. Potom skupina Nickelback prestala aktívne koncertovať a sústredila sa na pripravovanie nového materiálu pre ďalší album. Práce na novom albume začali v apríli roku 2003 v štúdio Green House a v domácom štúdiu Chada Kroegera Mountain View Studios vo Vancouveri. Preto producentom albumu bol Chad Kroeger, s malou pomocou Joe Moi. O mixovanie sa postaral Randy Staub, a mastering urobil George Marino v štúdiu Sterling Sound.
Práce na albume trvali do augusta 2003. 1. septembra 2003 bol v Nemecku vydaný prvý singel z albumu s názvom „Someday“. V rebríčkoch Hot Adult Top 40 Tracks a Canadian Singles Chart dosiahol singel 1. miesto. Dňa 5. septembra bol singel vydaný aj v USA. Skladba sa stretla s kritikou zo strany hudobných publicistov a kritikov, kvôli jej podobnosti so skladbou „How You Remind Me“. Skupina bola kritizovaná pre rovnakú štruktúru a štýl hudby v oboch skladbách. Dňa 22. septembra 2003, bol album The Long Road vydaný v Európe a o deň neskôr mal album premiéru v USA. Album dosiahol 6. miesto v rebríčku Billboard 200, a vo Veľkej Británii päť dní od premiéry bol certifikovaný na zlato. Album dosiahol 1. miesto v rebríčku najpredávanejších CD v Kanade. Aj v ostatných krajinách mal album veľký úspech. Na coververzii skladby Eltona Johna „Saturday Night's Alright (For Fighting)“ spolupracovali Kid Rock a Dimebag Darrell. Okrem nej na albume sa nachádzajú ešte skladby „Yanking Out My Heart“ a „Learn the Hard Way“. Japonské vydanie albumu bol v podobe bonusovej skladby „Someday“ v akustickej verzii a pieseň „Slow Motion“. Okrem toho album tiež obsahuje coververziu Neila Sedaka „Love Will Keep us Together“. Skupina dňa 14. októbra 2003 začala prvým koncertom v Lubbocku turné s názvom The Long Road Tour. V Severnej Amerike skupina zahrala spolu 21 koncertov a 12 koncertov v Európe. Celkom skupina v roku 2003 zahrala 43 koncertov. Takisto Nickelback získal nomináciu na cenu Grammy v kategóriach Best Rock Album, Best Rock Single a Record Of The Year (za skladbu „How You Remind Me“).
Od januára 2004 Nickelback pokračoval v turné The Long Road Tour. Začal tromi etapami, ktoré tvorilo 26 koncertov v Kanade. Dňa 24. februára 2004 bol vydaný ďalší singel s názvom „Figured You Out“. Vzhľadom na text piesne s erotickým motívom bola pieseň zakázaná vo Veľkej Británii. Aj napriek tomu dosiahla veľký úspech a 1. miesto v rebríčkoch Mainstream Rock Tracks (kde na 1. mieste vydržala 13 týždňov) a Canadian Singles Chart. Takisto dosiahol 4. miesto v rebríčku Modern Rock Tracks.